**TAKARÉK SZEMÉLYI KÖLCSÖN**

Lakossági Ügyfeleknek kínált, szabad felhasználású (közepes és nagyobb kiadások finanszírozására alkalmas), forintban nyilvántartott, forintban folyósított, valamint forintban, havonta törlesztendő annuitásos kölcsön.

**TERMÉKPARAMÉTEREK**

# A Hitel típusa

A kölcsön több konstrukcióban vehető igénybe:

A **Takarék** **Személyi Kölcsön átutalás vállalása nélkül** konstrukciónak nincs speciális feltétele.

A **Takarék** **Személyi Kölcsön átutalás vállalása melletti** konstrukciók igénylési feltétele legalább a mindenkori nettó minimálbérrel megegyező havi rendszeres jóváírás teljesítése a teljes futamidő alatt a Hitelintézetnél vezetett lakossági bankszámlára.

A **Takarék** **Személyi Kölcsön Extra** konstrukciók igénylési feltétele továbbá legalább havi nettó 200.000 Ft-ot elérő jövedelem megléte (több igénylő esetén legalább az egyik igénylőre, illetve egy igénylő esetén az igénylőre vonatkozóan), illetve legalább 200.000Ft havi rendszeres jóváírás teljesítése a teljes futamidő alatt a Hitelintézetnél vezetett lakossági bankszámlára

# A hitel célja

A kölcsön szabad felhasználású, célja a természetes személyek olyan jellegű kiadásainak finanszírozása, melyekre célhitelt nem tudnak, vagy nem kívánnak igénybe venni.

A kölcsön nem vehető igénybe közerkölcsöt sértő és jogszabály által tiltott tevékenységekre.

# Jogosultak köre

A hitelt igényelheti, aki 18. életévét betöltött cselekvőképes, fogyasztónak minősülő természetes személy. Amennyiben az Adós életkora 21. életévét nem haladja meg, azonban a hitel lejáratakor a 71. életévet meghaladja,abban az esetben 21 évesnél idősebb és a hitel lejáratakor 71 életévét nem betöltött Adóstárs bevonása szükséges.

Csak az alábbi országokból származó állampolgárok vehetnek részt az ügyletben: EGT tagállamok állampolgárai.

A Központi Hitelinformációs Rendszerben (KHR) negatív információval szereplő Ügyfél nem hitelezhető.

Egyéb feltételek:

* + Minimum 6 hónapos, folyamatos, határozatlan idejű munkaviszony, ebből 3 hónap a jelenlegi munkahelyen.
	+ Egyéni vállalkozók, társas vállalkozások tulajdonosai esetén legalább 12 naptári hónapja létező egyéni vállalkozás/társas vállalkozás, amely egy lezárt adóévvel rendelkezik. Kizárólag magyarországi székhelyű, a magyar céginformációs rendszerekben nyilvántartott vállalkozásból származó jövedelem fogadható el.
	+ Egyedüli igénylés esetén minimum nettó minimálbér összegű havi rendszeres jövedelem, amennyiben Adóstárs is bevonásra kerül, abban az esetben az Adós vagy Adóstárs havi nettó jövedelmének el kell érnie a minimálbér összegét.
	+ Legalább három hónapos lakossági forint bankszámlamúlt bármely hazai hitelintézetnél.

# A hitel devizaneme

A hitelek kizárólag forintban igényelhetők (HUF).

# A hitel összege

A Takarék Személyi Kölcsön minimális összege 200.000 forint, maximálisan igényelhető kölcsön összege 8.000.000 forint.

A kölcsön összege szabadon meghatározható a konstrukcióra jellemző minimum és maximum összeg között. A kölcsön összegének 1.000 forinttal maradék nélkül oszthatónak kell lennie. (Kerekítésnél, minden esetben lefelé történik a kerekítés.)

# A hitel futamideje

A kölcsön futamideje minimum 24 hónap (2 év), maximum 84 hónap (7 év). A futamidőt minden esetben egész években kell meghatározni.

# Kamatok, díjak

A kölcsön kamata : a törlesztőrészlet[[1]](#footnote-1) a teljes futamidő alatt fix, változatlan. A Hitelintézet által alkalmazott kamatokat, költségeket, illetve díjtételeket, azok számítási módját, esedékességet és mértéket a mindenkor hatályos Takarék Személyi Kölcsön Hirdetmény tartalmazza.

# A hitel biztosítékai

A kölcsön biztosítékai lehetnek:

* + az igénylő(k) rendszeres jövedelme
	+ csoportos hitelfedezeti életbiztosítás, amely az ügyfél számára opcionális, annak díját az Ügyfél fizeti.

# A hitel folyósításának általános feltételei

Érvényes, a Hitelintézet részéről is aláírt kölcsönszerződés megléte.

# A hitel folyósítása

A folyósítási feltételek teljesítését követően az engedélyezett kölcsön összegének folyósítása kizárólag egy összegben, forintban történik az Ügyfél a Hitelintézetnél vezetett forint lakossági bankszámlájára. A folyósítást követően a folyósítási díj a folyósított hitel terhére, a bankszámlán terhelésre kerül.

# Törlesztés

A kölcsön Esedékességi napját az Ügyfél választhatja meg. A törlesztési nap a hónap 1. és 28. napja közötti bármely nap lehet. A Hitelintézet azt javasolja, hogy törlesztési napként a munkabér kifizetésének napját közvetlenül követő napok valamelyike kerüljön kiválasztásra.

Amennyiben az Ügyfél nem jelöli meg a törlesztés napját, abban az esetben a Hitelintézet a törlesztés dátumaként minden hónap 12. napját határozza meg.

A törlesztőrészlet - amely magában foglalja tőke és kamat - összegét, az Ügyfél a Hitelintézet vezetett lakossági forint bankszámlájáról fizeti meg.

A havi törlesztőrészlet összege megegyezik az annuitásos módszerrel számított tőke és kamat havi részletének összegével.

# A kölcsönigényléshez szükséges dokumentumok

A Takarék Személyi Kölcsön kérelem kitöltéséhez az alábbi okmányok és eredeti dokumentum bemutatása, benyújtása szükséges:

* + érvényes személyi igazolvány, ennek hiányában új kártyaformátumú vezetői engedély vagy útlevél,
	+ lakcímkártya
	+ 30 napnál nem régebbi munkáltatói igazolás,
		- alkalmazottak esetén munkáltatói igazolás (Hitelintézet formanyomtatvány),
		- Nyugdíjasok esetében az ellátás jóváírását tartalmazó 3 havi bankszámlakivonat és az éves NYUFIG értesítő levél; nem bankszámlára történő utalás esetén bankszámlakivonat helyett 3 havi nyugdíjszelvény és az éves NYUFIG értesítő levél (Korhatár előtti nyugdíj, előnyugdíj, hozzátartozói ellátás, valamint véglegesített rokkantsági ellátás esetén az ellátásra vonatkozó határozat is szükséges)
		- Vállalkozók esetén NAV jövedelemigazolás, valamint NAV köztartozás igazolás, EVA adózó esetén társasági szerződés, egyéni vállalkozó esetén az egyéni vállalkozói igazolvány másolata
		- Ügyvédi/Közjegyző esetén a kamarai igazolvány másolata
	+ az utolsó három havi lakossági bankszámlakivonat eredeti példánya, vagy a számlát vezető hitelintézet által hitelesített (két arra felhatalmazott aláíró aláírásával és cégbélyegzővel ellátott) bankszámlakivonat másolata vagy elektronikus (online), arról a magyarországi számláról, amelyre jövedelem jóváírás érkezik (nyugdíj vagy egyéb juttatások esetén (pl. családi pótlék) ha az nem bankszámlára érkezik abban az esetben az utolsó havi eredeti postai szelvény
	+ Más banki számlavezetés vagy hitelkártya esetén az utolsó három havi bankszámla-, és hitelkártya kivonat az igénylő valamennyi magyarországi hitelintézetnél vezetett bankszámlájáról (nem feltétel az eredeti hitelesített kivonat, online kivonat is elfogadható)
	+ Más hitelintézetnél, pénzügyi vállalkozásnál fennálló hitel, folyószámlahitel, hitelkártya esetén amennyiben a hitel törlesztésére nem bankszámláról történik, a törlesztések teljesítésére szolgáló befizetett csekk szelvény, bizonylat.

# Tájékoztatás a túlzott eladósodás kockázatairól

A felvehető hitel összegének meghatározásához mindenekelőtt számítsa ki a hiteltörlesztésre tartósan rendelkezésre álló jövedelmét. Gondolja végig, hogy háztartásának jövedelméből mennyit tud a hitel törlesztésére fordítani, illetve az egyes jövedelmeire mennyire számíthat tartósan.

Javasoljuk, hogy hitelfelvétel előtt tájékozódjon a hitelek, finanszírozási lehetőségek különböző fajtáiról, azok kondícióiról! Ebben segítségére lehetnek a Hitelintézet fiókjainak munkatársai és a hitelintézet honlapja. További hasznos információkat tudhat meg a Magyar Nemzeti Bank (MNB) felügyeleti honlapján található hitel- és lízing termékválasztó programjából ([http://felugyelet.mnb.hu/portal/fogyasztoknak/bal\_menu/ptilekerdezo),](http://felugyelet.mnb.hu/portal/fogyasztoknak/bal_menu/ptilekerdezo%29) illetve az MNB hitelfelvétellel kapcsolatos, egyéb információkat tartalmazó oldalairól.

Tájékoztatjuk Ügyfeleinket, hogy a Hitelintézet a hitelbírálat jogát fenntartja!

A tájékoztatás nem teljes körű, a részletes információkat a vonatkozó Lakossági Személyi Kölcsön Hirdetmény az Takarékbank Zrt. Lakossági Személyi Kölcsön Általános Szerződési Feltételek és az Üzletszabályzat tartalmazzák.

1. Az Ügyfél által választott törlesztési nap függvényében az első törlesztőrészlet magasabb lehet [↑](#footnote-ref-1)